**ELŐZETES HATÁSVIZSGÁLAT**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy hozzájárul a város fontosabb belvárosi közterületeinek teljes területén, illetve a közkertekben, közparkokban a polgárokat zavaró szeszesital fogyasztás visszaszorításához.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai pozitívok, hiszen azokon a helyeken, ahol innentől fogva tilos lesz a szeszesital fogyasztása, a szemetelés is visszaszorulhat.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A rendelet módosítása azért szükséges, mert a polgárokat zavarja a város fontosabb belvárosi közterületein, illetve a közkertekben, közparkokban történő szeszesital fogyasztás, és az ezzel összefüggő problémák (hangoskodás és szemetelés).

A jogalkotás elmaradása esetén a polgárokat zavaró problémák továbbra is fennállnának.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**